**Poročilo o delu župana in občinske uprave 6. seja, 11.10.2023**

* V Kulturnem domu Šmartno se je zaključila obnova ogrevanja in prezračevanja, s katerim bo dosežena večja energetska učinkovitost stavbe. Peč na kurilno olje je zamenjala toplotna črpalka voda-voda, v celoti pa so bile obnovljene tudi vse strojne instalacije. Projekt delno financira Evropski sklad za regionalni razvoj (56.000,00 EUR) preko poziva LAS Srce Slovenije, celotna investicija pa znaša dobrih 116.000,00 EUR.
* Zaključena je obnova fasade na Medgeneracijskem središču Javorje, ki bo zagotavljala večjo energetsko učinkovitost. Vrednost investicije znaša 47.911,14 EUR, 8.301,00 EUR pa je odobrenih s strani EKO sklada.
* Zaključeni so vsi javni razpis za dodelitev sredstev iz proračuna posameznikom, društvom in nevladnim organizacijam,
* Izvajajo se sanacijska dela na sokolskem igrišču, zamenjane so bile table za košarko na igrišču pri PŠ Velika Kostrevnica
* Zaključila se je gradnja komunalne infrastrukture na območju OPPN ŠM\_40 – sever. Pripravlja se dokumentacija za pridobitev gradbenega dovoljenja.
* Izvedla so se posamezna dela na področju čiščenja vodotokov (Črni potok, Jastrebnik).
* Pripravljen je bil projekt za modernizacijo ceste v Gradišču, ki pa je bil finančno nesprejemljiv. Občina je naročila nov, poenostavljen projekt.
* Podpisana je bila pogodba za izdelavo OCPS.
* Podpisana je bila pogodba med občini in podjetjem RUNEXT za sanacijo cest na območju Štange.
* Izvedla so se posamezna sanacijska dela na območju cest na območju Štange, kjer se gradilo optično omrežje.
* Pričelo se je urejanje Sokolskega igrišča.
* Asfaltiral se je del (cca 40 m) Tomazinove ulice
* na Upravo RS za zaščito in reševanje, Izpostava Ljubljana, sta bila oddana dva zahtevka za povračilo intervencijskih stroškov občinam ob neurjih:
* v času od 17.7. do 25.7.2023, v višini 16.788,32 €, kar smo prejeli dne 27. 9. 2023
* v času od 4. 8. do 31. 8. 2023, v višini 52.216 €, za kar je bil oddan zahtevek 5. 10. 2023 (stroški čiščenja cestne infrastrukture zaradi nanosa zemljin, blata, mulja, gramoza, drevja, vejevja idr., odvoz in deponiranje, izvedba nujnih interventnih del na infrastrukturi, izvedba interventnega urejanja strug vodotokov, svetovanje in izdelava dokumentacije s strani strokovnjakov za zemeljske plazove)
* v zahtevanem roku smo oddali oceno škode v aplikacijo Ajda, in sicer za neurje z dežjem, vetrom, zemeljskimi plazovi in poplavami med 17.7. do 25.7.2023 v skupni višini 942.281,99 € za 8 odsekov lokalnih cest in javnih poti, ter za močna neurja z večdnevnim obilnim deževjem s poplavami v času od 4. 8. do 31. 8. 2023, v skupni višini 281.763,52 € za 2 cestna odseka.
* 31. 7. 2023 so se zaključila gradbena dela na sanaciji plazu v Veliki Štangi, na podlagi podpisane pogodbe, št. 2550-22-420133 – sanacija plazu v Veliki Štangi, z dne 6. 1. 2023, je bil na MNVP posredovan zahtevek za izplačilo v višini 307.398,89 €. Projekt je vključeval izgradnjo kamnite zložbe na zgornji strani javne poti v dolžini 126 m ter izvedbo zložbe ter ureditev odvodnjavanja na spodnji strani ceste, pri dovozu k stanovanjskemu objektu Velika Štanga 4, skupna vrednost po zaključni situaciji je znašala 382.405,81 €.
* nadaljuje se investicija dograditve in obnove vodovoda Račica – Velika Štanga, dela na cevovodih so zaključena, zgrajen je nov elektro priključek za potrebe vodohrana Velika Štanga, potrebno je izvesti še zaključna dela obnove črpališča Račica, zaključna dela obnove na vodohranu Velika Štanga ter vzpostavitev telemetrije. Rok za izvedbo del je 31. 10. 2023.
* podpisana je pogodba za izgradnjo vodovoda do naselja Vinji Vrh, v dolžini cca. 1 km, ki se bo navezal na javni vodovod Kostrevnica - Obla Gorica- Mišji Dol, v višini 175.828,15 € brez DDV. Izvajalec del bo podjetje Trgograd d.o.o. Izvedena je prijava začetka gradnje na Upravni enoti, večina del je predvidena za izvajanje v naslednjem letu.
* Javna razgrnitev osnutka Odloka o spremembah Odloka o nadomestilu za uporabo stavbnega zemljišča v občini Šmartno pri Litiji (19.6.-5.7.2023);
* Pridobivanje mnenj nosilcev urejanja prostora v zvezi z lokacijsko preveritvijo št. 11 (zmanjšanje obsega stavbnega zemljišča na parc. št. 1006/5 k. o. Poljane) in javna razgrnitev elaborata lokacijske preveritve (3.7. – 17. 7. 2023);
* Priprava osnutka tehnične posodobitve in pregled celotnega grafične dela OPN na zemljiško katastrskem načrtu;
* Pridobivanje mnenj nosilcev urejanja prostora v zvezi z lokacijsko preveritvijo št. 12 (povečanje obsega stavbnega zemljišča na parc. št. 1286 k. o. Vintarjevec).